**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **IV. volebné obdobie**

Číslo: 1349/2009

**1157a**

# S p o l o č n á s p r á v a

výborov Národnej rady Slovenskej republiky o výsledku prerokovania Návrhu na vyslovenie súhlasu Národnej rady Slovenskej republiky so vstupom Slovenskej republiky do Medzinárodnej agentúry pre obnoviteľné zdroje energie (tlač **1157**)

**I.**

Predseda Národnej rady Slovenskej republiky rozhodnutím z 5. augusta 2009 č. 1187 pridelil návrh na prerokovanie:

Výboru Národnej rady Slovenskej republiky pre hospodársku politiku

Výboru Národnej rady Slovenskej republiky pre pôdohospodárstvo, životné prostredie a ochranu prírody a

Zahraničnému výboru Národnej rady Slovenskej republiky.

Za gestorský výbor určil Výbor Národnej rady Slovenskej republiky pre hospodársku politiku.

Lehotu na prerokovanie návrhu vo výboroch vrátane v gestorskom výbore určil do 4. septembra 2009.

**II.**

Príslušné výbory o návrhu rokovali 2. septembra 2009 a prijali tieto uznesenia:

Výbor Národnej rady Slovenskej republiky pre hospodársku politiku uznesenie č. 541, Výbor Národnej rady Slovenskej republiky pre pôdohospodárstvo, životné prostredie a ochranu prírody uznesenie č. 452 a Zahraničný výbor Národnej rady Slovenskej republiky uznesenie č. 168.

V týchto uzneseniach výbory odporúčali Národnej rade Slovenskej republiky podľa čl. 86 písm. d) a čl. 7 ods. 4 Ústavy Slovenskej republiky vysloviť súhlas so vstupom Slovenskej republiky do Medzinárodnej agentúry pre obnoviteľné zdroje energie.

**III.**

Gestorský výbor na základe stanovísk príslušných výborov vyjadrených v ich uzneseniach a  stanovísk poslancov gestorského výboru vyjadrených v  rozprave k tomuto návrhu odporúča

Národnej rade Slovenskej republiky

podľa čl. 86 písm. d) Ústavy Slovenskej republiky

**vysloviť súhlas**

so vstupom Slovenskej republiky do Medzinárodnej agentúry pre obnoviteľné zdroje energie a Štatútom medzinárodnej agentúry pre obnoviteľné zdroje energie.

Spoločná správa výborov Národnej rady Slovenskej republiky o prerokovaní návrhu na vyslovenie súhlasu Národnej rady Slovenskej republiky so vstupom Slovenskej republiky do Medzinárodnej agentúry pre obnoviteľné zdroje energie (tlač **1157a**), vrátane návrhu uznesenia Národnej rady Slovenskej republiky, bola schválená uznesením gestorského výboru z 8. septembra 2009 č. 553.

Bratislava 8. septembra 2009

Maroš **K o n d r ó t, v.r.**

predseda Výboru NR SR pre

hospodársku politiku

Príloha k spoločnej správe výborov

(tlač **1157**a)

### N á v r h

číslo............

Uznesenie

Národnej rady Slovenskej republiky

z ............

k návrhu na vyslovenie súhlasu Národnej rady Slovenskej republiky so vstupom Slovenskej republiky do Medzinárodnej agentúry pre obnoviteľné zdroje energie (tlač **1157**)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Národná rada Slovenskej republiky

podľa čl. 86 písm. d) Ústavy Slovenskej republiky

**vyslovuje súhlas**

so vstupom Slovenskej republiky do Medzinárodnej agentúry pre obnoviteľné zdroje energie.